วัดบางปรือ

วัดบางปรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแร้ง อำเภอเมืองตราด จังหวัดตราด มีพระครูสิริธรรมรักขิต (บังคม รกฺขิต-ธมฺโม) เป็นเจ้าอาวาส และดำรงตำแหน่งเจ้าคณะจังหวัดตราด

วัดบางปรือประกาศจัดตั้งวัดเมื่อ พ.ศ. 2350 ได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2483 เริ่มแรกตั้งเป็นสำนักสงฆ์มาไม่น้อยกว่า 50 ปี จนเมื่อประกาศตั้งวัดเมื่อ พ.ศ. 2350 เหตุที่ใช้ชื่อวัดว่า "วัดบางปรือ" เพราะบริเวณวัดมีหญ้าชนิดหนึ่งเรียกว่าปรือขึ้นอยู่ริมน้ำซึ่งอยู่ติดกับบริเวณสร้างวัด วัดมีเจ้าอาวาสที่ชาวบ้านนับถือและบูชาอย่างมากซึ่งได้มรณภาพไปแล้ว นามว่า พระครูวิธานธรรมนิเทศก์ (หลวงปู่กลิ่น) เป็นศูนย์รวมจิตใจของพุทธศาสนาชนตลอดมา โดยเฉพาะในช่วงตั้งแต่ปี พ.ศ. 2484–2548 วัดได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2545

อ้างอิง

บางปรือ